Felicien

Felicien er et land på den lille halvø der ligger syd om Erbulas. Det er en aggresiv søfartsnation, og Berendiens historiske arvefjende. Felicierne er ikke en del af Ereb oprindelige befolkning, men kom tilsejlende fra Akrogal i begyndelsen af Bytiden for nogle århundreder siden. Landet består mestendels af bjerge, klipper, småøer og fattig jord, og blev af samme grund forbigået af både Krynnerne og det senere Det Joriske Imperie. Da felicierne ankom med deres overlegne teknologi og velorganiserede forhold, var det derfor en smal sag at tvinge de spredte sortfolkeklaner op i bjergene, og anlægge byer på de få, frugtbare landområder mellem klipperne. Siden da har Felicien ligget i mere eller mindre konstant karambolage med Berendierne, og senest er situationen spidset til da landet er begyndt at hverve Morëlvidynske pirater til at forplumre søhandelen i det østlige Kobberhav.

Felcierne ligner ingen af Erebs andre indbyggere, men har kraftigt, kulsort hår, flade, brede ansigter og smalle øjne, og en gyldenbrun, bronzeagtig lød. De tilbeder deres egen afgud, Felis, hvoraf navnet Felicien kommer (feliciernes eget navn for deres folk er "kimzonere").